S-705/2013

Árið 2013, 18. október, er á dómþingi Héraðsdóms Reykjavíkur, sem háð er í Dómhúsinu við Lækjartorg af A-kk-þgf H-kk-þgf, settum héraðsdómara, kveðinn upp dómur í sakamálinu nr. 705/2013: Ákæruvaldið gegn R-kk-þgf B-kk-þgf F-kk-þgf, en málið var dómtekið 4. október 2013.

Málið er höfðað af ríkissaksóknara með ákæru, dagsettri 23. ágúst 2013, á hendur:

„R-kk-þgf B-kk-þgf F-kk-þgf, kennitala 000000-0000, Kleppsvegi 42, Reykjavík, fyrir hegningar- og umferðarlagabrot með því að hafa, aðfaranótt sunnudagsins 20. nóvember 2011, ekið bifreiðinni KG-101 undir áhrifum áfengis (vínandamagn í blóði mældist 2,39‰), vestur Sæbraut í Reykjavík í átt að miðbæ Reykjavíkur. Þegar ákærði ók vestur Sæbraut á móts við Laugarnestanga ók hann langt yfir leyfilegum hámarkshraða (ætlaður hraði 125 km/klst., mögulegur lágmarkshraði 118 km/klst. og mögulegur hámarkshraði 131 km/klst.), þar sem leyfður hámarkshraði er 60 km/klst., og of hratt miðað við aðstæður í rigningu á blautum vegi í vinstri beygju á Sæbraut rétt austan við Laugarnestanga þar sem ákærði missti stjórn á bifreiðinni, með þeim afleiðingum að bifreiðin hafnaði á umferðareyju og síðan utan vegar þar sem hún fór nokkrar veltur og eyðilagðist. Með þessu raskaði ákærði umferðaröryggi á alfaraleið og stofnaði á ófyrirleitinn hátt lífi og heilsu farþega bifreiðarinnar, S-kk-ef M-kk-ef B-kk-ef, kt. 000000-0000 og A-kk-ef A-kk-ef, kt. 000000-0000, í augljósan háska.

Telst þetta varða við 1. mgr. 168. gr. og 4. mgr. 220. gr. almenna hegningarlaga nr. 19/1940 og við 1. mgr. og a., b., c. og h. liði 2. mgr. 36. gr., 1. mgr., sbr. 3. mgr. 37. gr. og 1. mgr., sbr. 3. mgr. 45. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið 1988. Samkvæmt sakavottorði gekkst hann undir viðurlagaákvörðun í janúar árið 2011 vegna ölvunaraksturs og fíkniefnabrots. Þá hefur hann tvisvar gengist undir lögreglustjórasátt vegna annarra umferðarlagabrota. Með brotum sínum setti ákærði farþega bifreiðarinnar, sem hann ók umrætt sinn, í lífshættu, sbr. 1. tölulið 1. mgr. 70. gr. almennra hegningarlaga. Á hinn bóginn þykir mega líta til þess að ákærði hefur skýlaust játað brot sín fyrir dómi.

Við ákvörðun refsingar ber að líta til 77. gr. almennra hegningarlaga og verður refsing ákærða því hæfilega ákveðin þriggja mánaða fangelsi, en fresta skal fullnustu refsingarinnar og hún falla niður að liðnum 2 árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði hefur nú í annað sinn verið fundinn sekur um ölvunarakstur. Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í fjögur ár frá dómsbirtingu að telja.

Þá ber að dæma ákærða til að greiða málsvarnarþóknun skipaðs verjanda síns, K-kk-ef S-kk-ef hrl., að meðtöldum virðisaukaskatti, 169.425 krónur. Ákærði greiði 523.606 krónur í annan sakarkostnað.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, R-kk-nf B-kk-nf F-kk-nf, sæti fangelsi í þrjá mánuði. Fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjögur ár frá dómsbirtingu að telja.

Ákærði greiði málsvarnarþóknun skipaðs verjanda síns, K-kk-ef S-kk-ef hrl., 169.425 krónur, og greiði jafnframt 523.606 krónur í annan sakarkostnað.

A-kk-nf H-kk-nf